İtalyan iqtisadi möcüzəsi

İtalyan iqtisadi möcüzəsi () — 1950-ci illərin ortaları - 1970-ci illərin ortaları arasında İtaliyada sürətli iqtisadi artım dövrü olub, bu müddət ərzində ölkə iqtisadiyyatı aqrar-sənaye iqtisadiyyatından dünyanın ən sənayeləşmiş və dünya iqtisadiyyatı arasında ən çox inkişaf etmiş iqtisadiyyata çevrilmişdir.

 Tarixi 
1950-ci illərin əvvəllərindən İtaliya müstəsna sürətlə sənaye inkişafı dövrünə qədəm qoydu, sənaye istehsalının orta illik artımına görə bütün Avropa ölkələrini geridə qoydu və dünya miqyasında Yaponiyadan sonra ikinci oldu .

1959, 1960, 1961 və 1962-ci illərdə iqtisadi artım ÜDM-in müvafiq olaraq 6,4, 5,8, 6,8 və 6,1 faizinə çatmışdır. 1957-1960-cı illərdə sənaye istehsalının orta illik artımı 31,4% olmuşdur. Aşağıdakı sənayelər daha da təsirli artım göstərdi:

 avtomobil sənayesi - 89%,
 dəqiq mühəndislik - 83%,
 süni liflərin istehsalı - 66,8%.:it:Boom economico

Ümumilikdə 1953-1962-ci illər ərzində İtaliyada sənaye istehsalının həcmi üç dəfə artmışdır.

Koreya müharibəsi (1950-1953) və tankların, təyyarələrin istehsalı ilə əlaqədar polad ehtiyacı İtaliyanın sənaye və iqtisadi artımını daha da sürətləndirdi. 1964-cü ildən bəri orta artım illik 8% təşkil etmişdir və Şimalın ən inkişaf etmiş sənaye şəhərlərində (Milan, Genuya, Turin) inkişaf daha da sürətlə davam etmişdir. Əsas məhsullar bunlar idi:

 dəbli paltar və ayaqqabılar (əsasən Milan),
 yazı makinaları (Olivetti şirkəti)
 paltaryuyan maşınlar,
 avtomobillər (FIAT, Lamborghini, Maserati, Ferrari),
 avadanlıqlar,
 benzin.

İtaliya idxal və ixracı sabitləşdirməyə başladı. İqtisadi artım o qədər güclü idi ki, hətta ABŞ prezidenti Con Kennedi Romada İtaliya prezidenti Antonio Seqni ilə nahar zamanı İtaliya iqtisadiyyatının performansını tərifləmişdi .

 Həmçinin bax 

 İtaliya iqtisadiyyatı
 Alman iqtisadi möcüzəsi
 Yaponiya iqtisadi möcüzəsi

 İstinadlar 

Kateqoriya:İtaliya iqtisadiyyatı
Kateqoriya:İtaliya tarixi